label_title: Европско првенство у фудбалу 2020.
label_desc: Европско првенство у фудбалу 2020. шеснаесто је по реду Европско првенство које је одржано у једанаест градова широм Европе, од 11. јуна до 11. јула 2021. године. У септембру 2014. одлучено је који ће градови бити домаћини на овом првенству. На првенству су се тимови по први пут могли квалификовати на два начина: путем квалификација или путем Лиге нација. Првенство је било првобитно планирано да се одржи од 12. јуна до 12. јула 2020. године, међутим, 17. марта те године ФИФА је одложила турнир за 2021. годину због пандемије ковида 19 у Европи. Упркос одлагању, турнир се одржао под именом UEFA Euro 2020 из маркетиншких разлога.